A

administrator   Upravljalec večuporabniškega računalniškega oziroma informacijskega sistema, tudi računalniških mrež. Skrbi za pravilno delovanje računalniškega sistema. 

ALE   Glej aritmetično logična enota. 

algoritem   Zaporedje postopkov, zaporedje navodil, ki v končnem številu korakov pripeljejo do rešitve problema. 

analogno-digitalni pretvornik  Elektronski element, ki zvezni zapis zvoka preoblikuje v diskretnega. 

antivirus   Računalniški program za odkrivanje in odstranjevanje računalniških virusov (glej virus). 

AOP   Avtomatska obdelava podatkov. 

aplikacija   Uporabniški program, programski paket, s katerim lahko opravljamo določena opravila. 

argument   Izjava, ki sledi funkciji ali ukazu in jima natačneje pojasnjuje, kaj naj storita. 

arhiviranje   V računalništvu ustvarjanje varnostne kopije podatkov (npr. datotek, map...) v smislu varnostnega shranjevanja. 

aritmetična operacija   Navadno operacija seštevanja, odštevanja, množenja ali deljenja. 

aritmetični operator   Simbol (npr. +, -, *, /), ki pove programu, katero matematično operacijo naj izvede. 

aritmetično logična enota   Del centralnega procesorja, ki skrbi za izvajanje aritmetičnih operacij. 

ASCII   Standard za datotečni zapis črkovnih in drugih znakov. Vsebuje 128 7-bitnih znakov. ASCII datoteka lahko vsebuje le besedilo. 

avtomat   Stroj, ki je sposoben samodejno izvajati procese. 

avtomatizacija   Proces, ki poteka samodejno, brez da vanj posega človek. 

B

baud   Enota za merjenje hitrosti sprememb električnega signala, ki ni vezana na čas. Ne sme se je zamenjevati z bps, saj lahko 1 baud prenese tudi več bitov hkrati (odvisno od modulacije). 

baza podatkov   Model realne stvarnosti, oblikovan iz urejene in med seboj povezane množice podatkov v računalniku. 

BBS   Elektronska oglasna deska (Bulletin Board Service). 

besedni zapis  Način zapisa algoritma. 

besednjak   Poseben prostor v uporabniškem programu (kot npr. Word) s pogosto uporabljanim besedilom. 

beta verzija   Zgodnja verzija programa, ki še ni naprodaj. Navadno namenjena za testiranje in odkrivanje napak pred pričetkom prodajanja programa. 

bit   Oznaka 'b'. Najmanjša podatkovna enota, ki lahko zavzame le vrednosti 0 ali 1. Zaporedje osmih bitov opredeljuje en byte (en znak). 

bližnjica   Grafična upodobitev, ikona, ki predstavlja povezavo na originalni program. 

blok   Izbrani del (npr. besedila), s katerim lahko delamo kot s samostojno celoto. 

BMP  (ang. bitmap) bitni način zapisa izdelkov računalniške grafike, pri katerem je vsak piksel na zaslonu zapisan v pomnilniku računalnika z določeno množino bitov. 

bps   Enota za merjenje hitrosti prenosa podatkov (bps = bitov na sekundo). 

bralni pomnilnik  Pomnilna enota računalnika, na katero se podatki zapišejo že med postopkom izdelave; med uporabo lahko podatke v bralnem pomnilniku le beremo, ne moremo pa jih spremeniti ali zbrisati. 

brskalnik  Program, s katerim listamo po sestavkih na drugih računalnikih v Svetovnem spletu. 

byte   Oznaka 'B'.Podatkovna enota sestavljena iz osmih bitov. 8 bit-ov = 1 byte (1 znak). Primer: kombinacija osmih bitov 01000001 predstavlja v ASCII tabeli črko 'A'. 

C

CAD  (ang. Computer Assisted Design) Računalniško načrtovanje izdelkov, ki se uporablja predvsem v tehniki; s programi za CAD predmete oblikujemo, zanje rišemo načrte in animiramo njihovo delovanje. 

CD-R enota   Vhodna enota računalnika (pogosto tudi CD-ROM enota). Namenjena je braju podatkov iz CD-R plošč.

CD-R plošča   Bralni pomnilni medij za enkratno shranjevanje in večkratno branje podatkov. Okrogel disk (umetna masa) z zapisanimi podatki le na spodnji strani plošče, običajne velikosti 12cm. CD-R plošče so prenosljive med računalniki oziroma uporabniki. CD-R plošče lahko beremo v CD-R in CD-RW enotah. Pogosto uporabljeno slovensko ime za to vrsto plošč je zgoščenka. 

CD-RW enota   Vhodno-izhodna enota računalnika za delo s CD-RW in tudi CD-R ploščami (R = read, W = write). 

CD-RW plošča   Bralno-pisalni pomnilni medij za večkratno shranjevanje in večkratno branje podatkov. Uporabna je le za CD-RW enoto. Ostalo velja podobno kot za CD-R ploščo. 

celica   Presek stolpca in vrstice v  tabeli oz. preglednici. 

centralna procesna enota   Glej procesor. 

CMYK  Model prikazovanja barv na zaslonu računalnika, ki temelji na treh osnovnih tiskaskih barvah (ang. Cyan, Magenta, Yellow) in črni barvi (black). 

centralna enota  Osrednja enota računalnika, ki upravlja in nadzira delovanje računalnika in v kateri se izvajajo vse matematične in logične operacije. 

CPE   Centralna procesna enota. Glej procesor. 

D

datoteka   Zbirka podatkov, ki predstavlja neko samostojno celoto. Datoteke ločimo po imenih, tipih in namenu uporabe. Datoteke lahko vsebujejo shranjeno neko besedilo, program, sliko, tabelo... 

delovna postaja  Podrejen računalnik v omrežju, ki običajno nima vseh podatkov in programov, potrebnih za obdelavo.

delovni pomnilnik  Pomnilna enota računalnika, na katero se podatki zapišejo že med postopkom izdelave; med uporabo lahko podatke v bralnem pomnilniku le beremo, ne moremo pa jih spremeniti ali zbrisati.

demo   Okrajšava za demonstracijski program. Demo ali demonstracijski program je namenjen predstavitvi nekega programa, vendar z zelo omejenimi zmožnostmi. 

diagram poteka  Grafični zapis algoritma. 

digitalni računalnik   Računalnik, ki obdeluje informacije, ki so predstavljene z diskretnimi vrednostmi. 

direktorij   Področje ali mapa. Glej mapa. 

disk   Neizmenljiva pomnilna enota in je del strojne opreme računalnika, na kateri kodiramo podatke z različnim magnetenjem površine. Pomnilni medij, kjer so shranjeni podatki in programi. 

disketa   Bralno-pisalni pomnilni medij, na katerega shranjujemo podatke ali z njega beremo podatke. Lahko jo prenašamo med računalniki, oziroma uporabniki. Najbolj razširjeni obliki disket danes sta disketi velikosti 3.5'' in 5.25''. Razlikujeta se po velikosti in kapaciteti pomnilnega medija. 

disketna enota   Enota, del strojne opreme računalnika, s katero beremo podatke iz disket in nanje pišemo. 

DOS   Starejši enouporabniški operacijski sistem, brez okenskega grafičnega vmesnika. 

DVD enota   Vhodna enota računalnika za branje podatkov. Z njo lahko beremo tako DVD plošče, kot tudi CD-R plošče. 

DVD plošča   Bralni pomnilni medij za večkratno branje podatkov. Za razliko od CD-R plošč, omogoča večjo gostoto zapisanih podatkov. 

dvoklik   Operacija z miško. Izvedemo jo tako, da s kazalčkom miške kažemo na nek izbrani (npr. ikona) objekt in nato dvakrat na hitro pritisnemo (kliknemo) na levo tipko miške. Dvoklik najpogosteje pomeni zagon nekega programa ali odprtje neke mape. (glej tudi klik) 

E

E-mail   Glej elektronska pošta. 

editor   Glej urejevalnik. 

EEPROM   Tip ROM pomnilnika, katerega vsebino lahko izbrišemo z električnimi signali (glej tudi ROM). 

elektromehanični računalnik Računalnik, pri katerem je kodiranje podatkov izvedeno z elektromehaničnimi stikali. 

elektronski računalnik  Računalnik, pri katerem je kodiranje podatkov izvedeno z elektronskim vezjem. 

elektronska pošta   Storitev, ki omogoča uporabniku pošiljanje elektronskih sporočil drugim uporabnikom. 

element   Najmanjša enota sistema (najnižja stopnja), ki je nočemo ali ne moremo razdeljevati naprej. Npr. pri vedenju o mapah (področjih) in podmapah (podpodročjih) je v tej vlogi datoteka. 

emulacija   V računalništvu posnemanje nekega programa s strani drugega programa. 

enota - stvar ali dogodek, ki obstaja, zanj mislimo, da obstaja, ali da bo obstajal v realni stvarnosti. 

EPROM   Tip ROM pomnilnika, ki ga lahko brišemo z UV svetlobo (glej tudi ROM). 

EPS  (ang. Encapsulated PostScript) postopek zapisa grafičnih izdelkov, pri katerem je vsak predmet, izrisan na zaslonu, predstavljen s svojimi lastnostmi. 

F

formatiranje   Postopek, s katerim na pomnilnem mediju (disketi ali trdem disku) pripravimo urejen prostor za shranjevanje podatkov. Pri tem se prostor označi tako, da je kasneje jasno, kje je kaj shranjeno (npr. osnovni sistemski zapisi na začetnem delu, v katerega se običajne uporabniške podatke niti ne da zapisati). Formatiranje izbriše celotno prejšnjo vsebino pomnilnega medija. Uporabniki naj formatirajo le diskete, trde diske npr. pa le administratorji. 

frekvenčna modulacija  Ustvarjanje elektronske glasbe neposredno s sinusnimi generatorji.

funkcijska tipka   Tipka na tipkovnici, ki sproži posebno operacijo ali akcijo. Na tipkovnici so označene z oznakami F1 do F12.

G

geslo   Skrito zaporedje znakov, s katerim uporabnik dokaže svojo identiteto. 

gibki disk   Glej disketa. 

giga   Predpona, oznaka 'G'. Označuje vrednost 1.000.000.000 (milijarda). Lahko označuje tudi večkratnike 10 na 9, v računalništvu pa tudi 2 na 30. 

glava   Posebni del na vrhu vsake strani (npr. v Word-u), v katerem se lahko nahaja tekst, ki se ponavlja na vseh nadaljnjih straneh. 

globalno omrežje  Omrežje, ki povezuje različna krajevna omrežja in posamezne, bolj oddaljene računalnike. 

gonilnik  Program, s katerim povežemo element strojne opreme računalnika z operacijskim sistemom. 

grafična kartica   Elektronska ploščica, povezana s procesorjem, ki omogoča prikazovanje grafike, video zapisov, video efektov ipd. na računalniški zaslonu poleg besedil. 

grafična ločljivost  Število pikslov na zaslonu računalnika, ki jim v računalniku lahko določimo barvo; podajamo jo s sštevilom pikslov v vodoravni in navpični vrstici zaslona (npr. 800 x 600). 

grafični filter  Pripomoček, s katerim v grafičnem programu pretvarjamo osnovno grafiko. 

grafični simbol  Poenostavljen grafični prikaz določenega opravila, pojma ali predmeta. 

grafično orodje  Pripomoček, s katerim v grafičnem programu na zaslonu računalnika rišemo, pišemo, brišemo, barvamo itd.; večina orodij je simbolično prikazana s hitrimi tipkami v orodjarni. 

grafika   Zajema vse, kar ima opraviti s slikami oziroma prikazovanjem na računalniškem zaslonu. 

grafikon Grafično prikazana velikost, delež ali potek kakega pojava. 

gruča   Najmanjša enota, ki jo računalnik uporabi pri shranjevanju podatkov na za to namenjen medij (trdi disk, disketa, CD plošča). Vsak tak medij je razdeljen na sektorje, ti pa so zbrani v gruče. V vsaki je od 2 do 8 sektorjev. Katerakoli shranjena datoteka zavzema torej najmanj eno gručo. 

H

hardware   Glej strojna oprema. 

hipertekst   Tekst, ki je opredeljen kot povezava (navadno obarvan modro in podčrtan) za preskok na neko drugo, sorodno besedilo. 

histogram   Graf, za rabo pri predstavitveni grafiki in pri preglednicah, navadno za prikaz brez časovne odvisnosti. Podatki so prikazani v obliki stolpcev. 

hitrost prenosa podatkov   Količina, ki meri kako hitro se prenašanajo podatki. Navadno hitrost prenosa podatkov merimo z bit/sek. 

hrošč   Izraz za programske napake v programih, ki povzročajo nepredvidljivo oziroma napačno delovanje programa ali računalnika. 

HTML (ang. Hyper Text Markup Language) Jezik, v katerem so deli besedila označeni s posebnimi značkami; uporabljamo ga za oblikovanje strani v svetovnem spletu. 

HTTP  (ang. Hyper Text transport Protocol) Protokol, ki omogoča doseganje hipertekstnih spletnih strani s pomočjo spletnega naslova. 

I

ikona   Manjša grafična upodobitev (sličica) nekega objekta (programa, dokumenta, mape...), navadno opremljena tudi z nekaj teksta, kar naj bi asociralo na prek nje dostopno vsebino. 

imenik   Mapa, področje. Glej mapa. 

indeksiranje  Označevanje vrstnega reda zapisov v tabeli. 

informacija   Skupek spoznanj in sporočil. Pomen, ki ga pripisujemo podatku in tisto sporočilo, ki prejemniku pove nekaj novega. 

informacijski sistem   Podatki, priročniki in metode, s katerimi lahko obdelamo zbrane podatje tako, da posredujemo posamezniku tiste podatke, ki jih potrebuje. 

informacijska tehnologija  Skupna uporaba računalnikov, telekomunikacij in drzge opreme za obdelavo podatkov z namenom, da oskrbimo posameznika s podatki, ki jih potebuje. 

informacijska pismenost  Znanje, spretnost in navade, ki jih potrebujemo, da lahko hitro in uspešno poiščemo, shranimo, obdelamo in uporabimo aktualne podatke ter jih oblikujemo v učinkovito informacijo. 

informacijski kanal  Element komuniciranja, ki vzdržuje zvezo med oddajnikom in prejemnikom ter omogoča prenos podatkov, s katerimi je kodirana informacija 

informatika   Znanstvena veda, ki preučuje procesiranje informacij (obdelava, distribucija informacij...). Pojem informatika ni enak pojmu računalništvo. Za računalništvo je računalnik predmet proučevanja, za informatiko pa je računalnik le sredstvo za dosego zastavljenega cilja. 

integrirano vezje   Čip, izvedba mikroskopsko majhnega elektronskega vezja, ki opravlja neko funkcijo, na polprevodniški ploščici. 

internet  omrežje krajevnih omrežij in posameznih, bolj oddaljenih računalnikov. 

ISDN  (Ang. Integrated Services Digital Network) oznaka za digitalni telekomunikacijski servis, ki omogoča prenos diskretno kodiranih podatkov prek običajnih telefonskih povezav. 

iskalnik Program, ki v katalogu spletnih strani poišče tiste, ki ustrezajo danim zahtevam. 

ISO   Mednarodna organizacija za standardizacijo. 

izhodna enota   V računalništvu naprava ali enota (del strojne opreme računalnika), ki pretvarja podatke v obliki električnih signalov v obliko, ki je nam razumljiva (zaslon, tiskalnik, risalnik, zvočnik...). 

J

java   Modern, splošno namenski, objektno orientiran programski jezik. 

javni programi   Brezplačni programi, ki jih lahko legalno kopiramo in uporabljamo. 

jezik   Množica znakov, dogovorov in pravil za izražanje informacij. 

JPEG  Bitni postopek zapisa grafičnih izdelkov, s katerim skrajšamo zapis računalniške grafike v pomnilniku računalnika. 

K

kilo   Predpona, oznaka 'k'. Označuje vrednost 1000, lahko pa tudi njene večkratnike 10 na 3, v računalništvu tudi 2 na 10. 

klik   Operacija z miško. Izvedemo jo tako, da s kazalčkom miške kažemo na izbrani objekt in nato pritisnemo na levo ali desno tipko miške (levi klik, desni klik). 

ključ  Eno ali več polj, ki enolično določajo posamezen zapis v tabeli.  

ključna stran  Stran računalniške predstavitve, na kateri je predstavljena ključna informacija predstavitve. 

kompatibilnost   Združljivost programske ali strojne opreme različnih proizvajalcev ali verzij opreme. Zmožnost enega sestavnega dela, da brez napak deluje z drugim sestavnim delom. 

komunikacija   Zveza, prenos informacij/sporočil med viri (oddajniki in sprejemniki). 

kontrolna kartica   Elektronska ploščica, povezana s procesorjem, za nadzorovanja ter preverjanja pravilnosti delovanja vseh priključenih notranjih in zunanjih enot računalnika. 

kontrolna plošča   Podmapa, ki se nahaja v mapi 'My Computer'. Skriva orodja za različne nastavitve Windows NT. 

krajevno omrežje  Računalniško omrežje, ki povezuje različne računalniške enote na omejenem prostoru. 

kriptirano sporočilo  Sporočilo, ki je nepoklicanim  nerazumljivo ali neberljivo. 

kurzor   Kazalček. Navpična utripajoča črtica, ki nam na ekranu kaže trenutno pozicijo pri vnosu znakov preko tipkovnice. Miška ima svoj kurzor. 

kurzorske tipke   Glej smerne tipke. 

L

LAN  (ang. Local Area Network) Lokalna računalniška mreža. Povezuje računalnike in drugo strojno opremo v omejenem prostoru npr. oddelku ali podjetju. 

LCD zaslon   Zaslon, ki deluje na osnovi tekočih kristalov. 

legenda   Ločen del npr. diagrama, s katerim uporabnik razlaga pomen posameznih pojmov ali elementov. 

licenca  Dovoljenje za uporabo računalniškega programa. 

logična operacija   Operacija nad logičnimi vrednostmi, lahko nad enim ali več operandi. Logične operacije so: logična negacija (NOT), logični IN (AND), logični ALI (OR)... 

logični pogon   Trdi disk v računalniku je lahko le en sam in označen s C: (lahko jih je več, pri čemer so nadaljnji diski označeni s črkami D:, E:, F:, …). Lahko pa isti disk razdelimo na dve enaki programsko/sistemsko ločeni pomnilni enoti (particiji). Vsaka od njiju je svoj logični pogon, prvi označen kot C:, drugi kot D:. 

lokalna mreža   Glej LAN. 

ločilo   Znak ali koda za ločevanje posameznih delov. V zaporedju ukazov (npr. programu) označuje, kje se konča en ukaz in začne drugi. 

ločljivost   Ostrina podob ter stopnja razvidnosti njihovih podrobnosti, ki se kažejo na zaslonu ali pa so izpisane s tiskalnikom. 

ločljivost zaslona   Prikaz na računalniškem zaslonu je sestavljen iz pik velikih nekaj desetin milimetra. Na večjem zaslonu lahko razporedimo večje število pik, zato manjši zasloni ne morejo dosegati enake ločljivosti kot veliki. Merska enota so slikovne pike (kvadratki) na zaslonu - 'piksli'. Super VGA monitor npr. ima lahko ločljivost 1024 x 768 pikslov. 

lupina   Program, ki se postavi med uporabnika in drug program s ciljem, da le-tega lažje uporabljamo. V lupini lahko npr. vnašamo ukaze tako, da jih izbiramo iz menijev. 

M

mapa   Področje, direktorij. Logično zaključen prostor na pomnilnem mediju, ki združuje skupaj več datotek, programov ali podmap s skupnimi lastnostmi. 

medij  Snov ali sredstvo, ki služi kot nosilec pri prenosu kodiranih podatkov.

mega   Predpona, oznaka 'M'. Označuje število 1.000.000 - milijon. Lahko pa tudi označuje večkratnike 10 na 6, v računalništvu tudi 2 na 20. 

meni   Navadno seznam akcij ali operacij, ki so trenutno dostopne. Običajno lahko možnosti v meniju izbiramo z miško, s smernimi tipkami ali s prvo črko izbire. 

mikroprocesor  Centralna enota računalnika, zgrajena iz elektronskega vezja na enem čipu. 

miška   Naprava, del strojne opreme, ki jo premikamo z roko in s tem vodimo kazalček po ekranu. 

model  Okrnjena realna stvarnost, ki vključuje vse lastnosti enot, ki jih preučujemo, in vse relacije, ki nas pri obravnavanju določenega pojava zanimajo. 

modem   Naprava, ki pretvarja digitalne podatke (razumljive računalniku) v analogne signale (razumljive omrežju)in obratno. Modem uporabljamo za prenos podatkov med računalniki. 

motnja  Pojav, ki ni usklajen s pravilnim komuniciranjem. 

mreža   Skupina med seboj povezanih računalnikov. 

mrežna kartica   Elektronska ploščica, povezana s procesorjem, za fizične povazave v računalniško mrežo. 

N

nabor znakov   Množica znakov, ki jih pozna določena naprava. Zelo razširjen nabor znakov je ASCII. 

namizje   Okno, ki se pojavi, po uspešni prijavi na Windows NT. 

navidezna resničnost   Sistem, ki posnema realno življenje. S posebno računalniško dodatno opremo lahko zelo prepričljivo, a navidezno (virtualno), doživljamo npr. let letala. 

niz   Zaporedje znakov (črk, številk, simbolov). S pomočjo 'iskanega niza' pa povemo računalniku, kaj naj išče, npr. v bazi podatkov. 

noga   Posebni del na dnu vsake strani (npr. namenjen npr. ostranjevanju v Word-u), v katerem se lahko nahaja nek tekst ponavljajoč se na vsaki nadaljnji strani. 

notes   Glej notesnik. 

notesnik   Manjši prenosni tip računalnika, teže cca. 2-3 kg. Popolnoma enak običajnemu osebnemu računalniku, le da ne potrebuje zunanjega vira napajanja. 

O

obdelava podatkov  Zajema vnos, hranjenje, spreminjanje, posredovanje, varovanje in zaščito podatkov z namenom posredovati uporabniku prave podatke ob pravem času. 

odjemalec  Računalnik v omrežju, ki je pri prenosu podatkov s strežnika v podrejenem položaju.

odložišče   Prostor v pomnilniku v vlogi začasnega odlagališča za neko besedilo, grafiko, datoteko, mapo ipd.. Uporabljamo ga za njihovo kopiranje oziroma prenos med programi.

okno   Pravokotno področje zaslona, ki je namenjeno prikazovanju poljubne informacije. 

omrežna kartica  Element strojne opreme računalnika, ki omogoča vključitev računalnika v omrežje. 

operacijski sistem   Temeljni in osnovni program računalnika, oziroma skupek programov, ki upravljajo in nadzorujejo delovanje računalnika, skrbijo za komunikacijo računalnik - uporabnik, računalnik - strojna oprema in obratno ter tako omogočajo čim večji izkoristek strojne (HW) in programske (SW) opreme. 

opravilna vrstica   Vrstica na dnu ekrana, namizja, v kateri je seznam aktivnih programov. V njenem skrajnem levem kotu se nahaja gumb 'Start'. 

orodna vrstica   Vrstica v oknu uporabniškega programa s skupkom ikon in ukaznih gumbov s simboli, ki predstavljajo bližnjice do ukazov. Uporabniku prihranijo precej časa, saj nekega ukaza ni potrebno iskati v menijih in podmenijih. 

P

PC   Krajšava za osebni računalnik (Personal Computer). 

piksel   Slikovna pika, ki žari na zaslonu računalnika v določeni barvi; je najmanjši delček računalniške grafike, ki mu v pomnilniku računalnika določamo barvo.

Plug and Play   Tehnologija, ki naj bi poenostavila dodajanje novih naprav, oziroma strojne opreme pri računalniku. 

podatek   Fizična predstavitev informacije (šifra, koda, ...). Podatek je sestavljen iz znakov. Informacijo predstavlja tako, da se le-ta lahko shrani in kasneje zopet uporabi. Podatek je najmanjši del predstavitve informacije. 

podatkovna baza   Glej baza podatkov. 

podmapa   Podpodročje, poddirektorij je samostojna mapa (področje), ki je podrejeno neki višji mapi (področju). Lastnosti iste kot za mapo. 

področje   Glej mapa. 

polje  Celica v tabeli relacijske baze podatkov; podatek, vpisan v polju, določa lastnost enote. 

pomnilnik   Medij, ki hrani podatke. Poznamo več vrst in tipov pomnilnikov glede na tehnologijo izvedbe, obstojnost pomnenja, zbrisljivost podatkov itd... 

pomnilna enota   Del strojne opreme računalnika, v kateri se hranijo podatki. 

ponovni zagon   Aktivni računalnik lahko zaradi različnih razlogov obstane, slika na zaslonu je kot zmrznjena. Pravimo, da se je računalnik obesil, oziroma zmrznil. Za ponovno delovanje ga je potrebno izključiti in vključiti, čemur pravimo "ponovni zagon" računalnika. Pri tem se podatki iz pomnilnika izgubijo, ne pa tudi iz trdega diska (razen v primeru fizične okvare). 

ponudnik storitev  Podjetje ali organizacija, ki ponuja eno ali več storitev interneta. 

povpraševalni jezik  Programski jezik, ki omogoča dostop do podatkov v bazi podatkov. 

predloga   Datoteka z vzorcem neke prednastavljene zgradbe njene vsebine. Npr. predloga za gradnik dokumenta, za faks, za dopis ipd. 

predmetna grafika   Način obravnavanja elemnetov slike na zaslonu računalnika, pri katerem so vsi predmeti na sliki v pomnilniku računalnika opisani z njihovimi lastnostmi. 

prenosni računalnik   Glej notesnik. 

pretvornik   Program, ki sestavek, napisan z običajnim urejevalnikom, pretvori v spletno stran. 

prevajanje   Pretvarjanje datoteke iz enega formata v drugega, tako, da jo lahko odpremo v drugem programu. 

prevajalnik   Del sistemske programske opreme, ki program, napisan v višjem programskem jeziku, v celoti prevede in zapiše v jeziku, ki ga razume centralna procesna enota računalnika. 

prikazovalnik   Izhodna enota računalnika, na kateri kodiramo podatke z različnim obarvanjem točk na zaslonu. 

prisluškovalec  Pasivni vdiralec. 

proces   Celotnost usmerjenih delovnih operacij, oziroma program v izvajanju. 

procesor   Osnovni del vsakega računalnika. Procesor izvaja ukaze iz programov, skrbi za komunikacijo z ostalimi deli računalnika. 

program   V računalništvu urejeno zaporedje stavkov, ukazov. Program se izvaja na računalniku, lahko ga izvajamo poljubnokrat z različnimi vhodnimi podatki. 

programiranje  Proces sestavljanja programa. 

programska oprema   Programje (programi, aplikacije..), ki teče na računalnikih. 

programski jezik   Jezik, notacija za programiranje, v katerem natančno opišemo nek postopek. 

protokol   Pravila o nekem postopku, navadno o prenašanju (oddajanju in sprejemanju) podatkov med računalniki

Q

QUERTY   Tip razporeditve znakov na tipkovnici (angleški nabor znakov). 

QWERTZ   Tip razporeditve znakov na tipkovnici (slovenski nabor znakov). 

R

RAM   Pomnilnik z naključnim dostopom ali delovni pomnilnik. Računalnik ga uporablja med svojim delom za začasno shranjevanje podatkov. Ob izpadu električne energije, se izgubijo tudi podatki v RAMu. 

računalnik   Naprava, ki lahko obdeluje in shranjuje podatke. 

računalniška grafika   So točke, črte, liki, ploskve in drugi likovni elementi, ustvarjeni z računalnikom; prikažemo jo na zaslonu računalnika, natisnemo na papir, narišemo z risalnikom itd. 

računalniška predstavitev   Računalniška izdelava in projiciranje različno kodiranih podatkov na zaslon ali platno, s katero vizualno podkrepimo jezikovno posredovanje informacije; sestavljajo jo strani, ki jih eno za drugo projiciramo na zaslon ali platno. 

računalniški program  Zaporedje navodil procesorju. 

računalniško omrežje   Omrežje, ki je prilagojeno za prenos podatkov med različnimi računalniškimi enotami. 

računalništvo   Veda o računalniški znanosti, preučuje računalnike in njihovo uporabo. 

relacija   Vzorčna, časovna ali kakšna drugačna povezava med enotami. 

reset, resetiranje   Akcija, ki sproži ponoven zagon računalnika. Podatki, ki so bili v pomnilniku so izgubljeni. Glej tudi ponovni zagon. 

RGB  (ang. Red, Green, Blue) Model prikazovanja barv na zaslonu računalnika, ki temelji na treh optičnih barvah: rdeči, zeleni in modri. 

ROM   Bralni pomnilnik ali trajni pomnilnik. Računalnik lahko iz ROMa le bere podatke, pisati vanj pa jih ne more. Navadno so v ROM pomnilniku shranjeni osnovni programi, ki so nujni za delovanje računalnika. Podatki v ROMu se ohranijo tudi ob izpadu električne energije. 

S

SCSI   Izgovarjamo kot 'skazi'. Princip povezave , ki omogoča hiter prenos informacij med računalniki in npr. izhodnimi enotami. Vsaka SCSI naprava ima določen naslov in le ena lahko naenkrat izvaja operacije. 

sektor   V računalništvu je sektor najmanjši del na mediju za shranjevanje podatkov (glej tudi gruča). 

signal   Sistem znakov in podatek, ki je fizično prikazan (zvočni, svetlobni, mehanski, ...). 

sistem   Skupek elementov povezanih v celoto. 

sistem za obdelavo podatkov   Podatki, navodila za obdelavo podatkov in pripomočki, s katerimi obdelujemo podatke. 

sistemska disketa   Glej zagonska disketa. 

sistemska programska oprema  Programska oprema za reševanje nekaterih standardnih računalniških problemov ter za nadziranje in upravljanje delovanja računalnika 

sled   Krožni izsek npr. na trdem disku. Bralno-pisalna glava zapisuje podatke na sledi in sektorje in iz njih bere. 

smerne tipke   Množica štirih tipk na tipkovnici, v obliki puščic. Namenjene so premikanju smernega kazalca levo, desno, gor, dol. 

software   Glej programska oprema. 

SQL  (ang. Structured Query Language) Standardiziran strukturirani povpraševalni jezik. 

standard MIDI   Pravila za zapis glasbe, kjer s številkami kodiramo le tone, njihovo barvo pa določimo neposredno pri izvajanju. 

statusna vrstica   Vrstica na dnu programskega okna. Odseva stanje programa in reakcije na naše akcije v njemu (npr. na kateri strani smo, št. znakov, oznaka aktivnosti določene funkcije, …). 

storitev omrežja internet   Opravilo v omrežju internet (npr. elektronska pošta, IRC ...), ki ga izvedemo z določeno programsko opremo. 

strežnik   Glavni računalnik, oziroma eden osrednjih v mreži. Podaja podatke odjemalcem (klientom ), to so ostali računalniki v mreži. Navadno je strežnik zelo zmogljiv računalnik. Strežnike delimo glede na njihovo glavno opravilo na: datotečne strežnike, strežnike za elektronsko pošto, spletne strežnike... 

strojna oprema   Aparaturna oprema, predstavlja fizični del računalniškega sistema. 

T

tabela  Osnovni element baze podatkov, v kateri kodiramo podatke enotne množice; v vrsticah je zapis podatkov posamezne enote, v stolpcih pa so navedene lastnosti.

TCP/IP  (ang. Transmission Control Protocol/Internet Protocol)  Skupek protokolov (Telnet, FTP, SMTP, SNMP, ....), ki enolično določa vsak računalnik v internetu.

telekomunikacijsko omrežje  Omrežje, po katerem lahko komuniciramo med oddaljenimi kraji.

telnet  Program, ki omogoča oddaljeno prijavljanje na strežnik.

terminal   Računalniška oprema brez svoje procesne enote, navadno sestavljena le iz monitorja in tipkovnice ter povezana z nekim osrednjim računalnikom.

tipkovnica   Del strojne opreme, tastatura, uporabljamo jo kot vhodno napravo v računalnik. 

tiskalnik   Izhodna naprava v računalniškem sistemu, s katero izpišemo vsebino pripravljeno na računalniku na papir. 

tolmačenje   Postopek pretvorbe, pri katerem ukaze v programskem jeziku sproti pretvarjamo v strojni jezik. 

trdi disk   Glej disk. 

U

ukaz   V računalništvu navodilo računalniku, katero akcijo naj računalnik izvede. Lahko tudi zahteva, kaj naj računalnik stori. 

unix   Večuporabniški, večopravilni operacijski sistem. Danes je Unix zelo razširjen operacijski sistem, obstaja pa več različic (Sun Unix, HP Unix...). 

uporabniški program   Različni računalniški programi za opravljanje različnih opravil, npr. oblikovanje besedil, obdelavo in shranjevanje besedil, tabel, grafov, elektronskih prosojnic, slik, filmov ipd.. 

uporabniški vmesnik   Način, kako uporabnik vidi operacijski sistem (okna, meniji, ukazi, pomoč...). 

uporabniško ime   Niz znakov, lasten uporabniku, s katerim se predstavi računalniku. 

UPS   Glej varnostni napajalnik. 

urejevalnik   Program, namenjen za pisanje in popravljanje besedil. Zmogljivejši urejevalniki zmorejo tudi oblikovanje besedil, kombinacijo besedil s slikami ipd.. 

urejevalnik za HTML   Urejevalnik za pripravo spletnih strani. 

URL  (ang. Uniform Resource Locator) Enolični naslov sestavka v svetovnem spletu. 

usmerjevalnik  (ang. Router) Naprava, ki omogoča medsebojno povezovanje različnih omrežij. 

V

varnostni napajalnik   Naprava z akumulatorji, ki računalniškemu sistemu v primeru izpada električne energije dovaja rezervno napajanje vsaj toliko časa, da se lahko sistem varno izključi. 

verzija   Različica programske opreme, navadno določena s številčno oznako. Novejše različice programov imajo višjo oznako. (npr. oznaka 4.0 pri Windows NT) 

večopravilnost   Izvajanje dveh ali več programov hkrati. 

večuporabniški sistem   Sistem, ki dovoljuje, da na enem računalniku dela več uporabnikov tako, kot bi imel vsak svoj računalnik. 

vhodna enota   Naprava ali enota, ki prenaša podatke ali signale do procesorja (tipkovnica, miška, CD-ROM, čitalec, mikrofon...). 

višji programski jezik   Vrsta programskih jezikov, ki ni več odvisna od zgradbe procesorja. 

virtualna resničnost   Glej navidezna resničnost. 

virus   Računalniški program običajno napisan z namenom povzročanja škode. 

vodilna stran   Stran računalniške predstavitve, na kateri so predstavljene najpomembnejše točke predstavitve. 

W

WAN  (ang. Wide Area Network) Globalno računalniško omrežje. 

Windows NT   Večuporabniški in večopravilni operacijski sistem z grafičnim uporabniškim vmesnikom (sistem oken). Vsebuje tudi dobro podporo za delo v mreži. Njegov naslednik je Windows 2000, tudi produkt programske hiše Microsoft.

WWW  (ang. World Wide Web) Svetovni splet.

WYSIWYG   Izgovarjamo kot 'vizivig'. Metoda, pri kateri naj bi bil prikaz na zaslonu čimbolj podoben (enak) izpisu s tiskalnikom. 

Y

Y2K   Oznaka za 'Leto 2000'. V računalništvu pomeni 'združljivost/kompatibilnost' računalniške opreme z letnico 2000 ter njeno nemoteno in pravilno delovanje tudi po datumu 1.1.2000. 

ymodem   Metoda (protokol) prenosa podatkov prek modema med računalnikoma. Protokol preverja, ali so podatki pripotovali neokrnjeni. Podobna metodi je xmodem, vendar je še zmogljivejša. 

Z

zagonska disketa   Vsebuje najnujnejše datoteke operacijskega sistema (npr. DOS-a), ki jih računalnik potrebuje za svoj zagon (glej tudi disketa). 

zapis   Zbirka podatkov o osebi, kraju ali stvari. Lahko tudi podatkovna struktura, ki ima podoben namen. 

zaslon   Prikazovalnik, izhodna naprava računalniškega sistema, ki omogoča prikaz podatkov v vidni obliki. 

zbirnik   Program, ki pretvori ukaze iz zbirnega jezika v strojni jezik. 

zbirni jezik   Programski jezik, pri katerem so ukazi strojnega jezika izraženi z znakovnimi okrajšavami. 

zgoščenka   (CD)Pomnilna enota računalnika, na katero s preoblikovanjem površine lahko kodiramo do 640 MB podatkov. 

znak   Najmanjši del zapisa (lahko je to črka, številka, poseben znak...). 

zunanja enota   Naprava, del strojne opreme, ki je povezana z računalnikovo centralno enoto, ni pa njen del (npr. tiskalnik, modem, miška, zaslon, tipkovnica, svetlobno pero, zvočniki, videokamera, …). 

zvočna kartica   Elektronska ploščica, povezana s procesorjem, ki omogoča zvočne efekte. 

